ලෝක සෞඛ්‍ය සංවිධානයේ උප සභාපති ධුරයෙන් සෞඛ්‍ය ඇමැති මෛත්‍රීපාල සිරිසේන මහතා ඊයේ (19) පිදුම් ලැබුවේය.ඉදිරි වසර දෙකක කාලයක් සඳහා ලෝක සෞඛ්‍ය සංවිධානයේ උප සභාපති ධුරයට ඒ මහතා තෝරා පත් කර ගැනීමෙන් ශ්‍රී ලංකාවට මහත් ගෞරවයක් හිමි වී ඇත.ස්විට්සර්ලන්තයේ ජිනීවා නුවර පිහිටි ලෝක සෞඛ්‍ය සංවිධාන මූලස්ථානයේ දී 2014 ලෝක සෞඛ්‍ය සම්මේලනය ඊයේ (19) ආරම්භ කෙරුණු අතර එහිදී ඒ මහතා මේ ධුරයෙන් පිදුම් ලැබුවේය.ලෝක සෞඛ්‍ය සංවිධානයේ අධ්‍යක්ෂ ජනරාල් ආචාර්ය මාග්‍රට් චෑන් මහත්මියගේ ‍ප්‍ර‍ධානත්වයෙන් මේ සම්මේලනය ආරම්භ කෙරිණි..